Bya MEDDIE MUSISI
Mary Bata adduse ku nnyimba za Mukama n’adda ku z’ensi asobole okweyoolera ku mudidi.
Ye yakuba ennyimba okuli Disapointment, ne Salute ezikutte abadigize omubabiro.
Mary Bata nga tannatandika kuyimba bya nsi, abadde kafulu mu nnyimba z’eddiini mu makanisa g’abalokole ag’enjawulo omuli Tabiro Mungu Mwema, Nateete Prayer Centre n’endala.
Mary Bata agamba: Mmange yafa nnina emyaka 3 ate taata n’afa nga mpeza 7 olwo ne nsigala ne jjajja ankuzizza.
Jjajja yansomesa n’antuusa we yantuusa fiizi bwe zaggwaawo kwe kugenda mu kkanisa ne nkozesa ekitone kyange eky’okuyimba n’okutuusa kati.
Akayimba ka Disappointment kakwata ku bakazi abalina abasajja abatalina mukwano ne babayiwa.
Omuyimbi gwe nneegomba ye Iryn Namubiru.
Mu kiseera kino wadde sinnafuna musajja wa nkalakkalira, sinoonya kuba njagala kusooka kutumbula kitone kyange eby’okufumbirwa binajja olulala.
Ebiseera byange eby’eddembe mbeera ne mikwano gwange ku nnyanja oba e Kabalagala.
Olunaku olutalinva ku mutima lwerwo jjajjange lwe yafa kuba gwe nali ntwala nga maama era nga ye taata.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn